Svarainis

Svarainis (Chaenomeles) – erškėtinių (Rosaceae) šeimos obelinių (Maloideae) pošeimio augalų gentis.

Svarainiu taip pat dažnai klaidingai vadinama paprastoji cidonija (Cydonia oblonga).

Prinokę vaisiai naudojami sirupams, kompotams, želė, uogienėms gaminti. Sultys labai rūgščios.

 Augalų morfologija 
Dažnai dygliuoti krūmai.

Lapai išsidėstę pražangiai, paprasti, su gana dideliais prielapiais.

Žiedai sukrauti kekėse ir išsiskleidžia anksčiau už lapus.

Vaisius – obuolys su daug sėklų.

 Rūšys ir hibridai 
 Žiedai  Vaisiai  Mokslinis pavadinimas  Lietuviškas pavadinimas  Kilmė  Aprašymas120px  120px  Chaenomeles cathayensis    Plaukuotasis svarainis Vakarų Kinija, Butanas, Birma Vaisiai didžiausi tarp svarainių, kriaušės formos, 10-15 cm ilgio ir 6-9 cm pločio. Žiedai paprastai balti ar rausvi. Lapai yra 7-14 cm ilgio.120px  120px Chaenomeles japonica  Japoninis svarainis Japonija Vaisiai mažiausi tarp svarainių, obuolio formos, 3-4 cm skersmens. Žiedai paprastai yra raudoni, tačiau gali būti balti arba rausvi. Lapai yra 3-5 cm ilgio.120px  120px  Chaenomeles speciosa  Gražusis svarainisHibridai: Chaenomeles laganaria, Cydonia lagenaria, Cydonia speciosa, Pyrus japonica Kinija, Korėja Vaisius kietas, žalio obuolio formos, 5–6 cm skersmens. Žiedai yra raudoni, balti arba raudonai balti. Lapai yra 4–7 cm ilgio.   Chaenomeles thibetica  Tibetinis svarainis* Tibetas, Sičuanas  Tikslus lietuviškas pavadinimas kolkas nepatvirtintas[Žurnalas Namie ir sode. Nr. 20 (198). 2020 m. rugsėjo 25 d. ISSN 2335-7266. Meilė Taraškevičienė. "Ekstremalių sąlygų nebijantys sodo augalai. p. 26]

 Lietuvoje 
Lietuvoje pirmą kartą užfiksuotas 1883 m. augantis svarainis Juozapo Strumilos sode. Kaip vaiskrūmius propogavo Albinas Urbonas, o Vytautas Butkus iškėlė prekinės vertės idėją. 1981 m. Antanas Ryliškis, apsilankęs Latvijoje ir susidomėjęs prekinės plantacijos įveisimu, pradėjo svarainius auginti Šimonyse. Japoninių svarainių plantacijos Lietuvoje buvo įveisiamos 1980-1990 metais ir užėmė 200 ha plotą. Nesukūrus vaisių perdirbimo pramonės, plantacijos buvo apleistos arba sunaikintos[Žurnalas Namie ir sode. Nr. 20 (198). 2020 m. rugsėjo 25 d. ISSN 2335-7266. Meilė Taraškevičienė. "Ekstremalių sąlygų nebijantys sodo augalai. p. 26].

Vilniaus universiteto Botanikos sode Kairėnuose nemažą svarainių kolekciją kuruoja dr. Silvija Žilinskaitė.

Lietuvoje auginamos dvi rūšys:
 Japoninis svarainis (Chaenomeles japonica)
 Stambiažiedis svarainis (Chaenomeles lagenaria)

Galerija

Šaltiniai

Nuorodos

Gražusis svarainis ('Chaenomeles speciosa'). Išsamus aprašymas (anglų k.)

Kategorija:Erškėtiniai
Kategorija:Prieskoniniai augalai
Kategorija:Vaisiai ir uogos